Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 212/14/4403	Nitra, 12.11.2014
EEČ : 2-32-310-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
pre prečin zanedbania povinnej výživy podľa § 207 odsek 1, odsek 3 písmeno b Trestného zákona, ktorého asa mal dopustiť tým spôsobom, že
ako matka maloletého XXXXX, nar. XXXXX, bytom u otca XXXXX, hoci má k nemu vyživovaciu povinnosť vyplývajúcu zo Zákona o rodine a rozsudkom Okresného súdu Nitra sp. zn. 11P/501/2009 zo dňa 23.06.2010, ktorý nadobudol právoplatnosť dňa 07.07.2010, jej  výška tejto povinnosti bola určená tak, že má prispievať mesačne na výživu mal. XXXXX sumou vo výške 30 % zo sumy životného minima na nezaopatrené neplnoleté dieťa počnúc právoplatnosťou rozsudku, pričom si túto vyživovaciu povinnosť pravidelne úmyselne neplní od septembra 2012, čím jej za obdobie od 01.09.2012 do 31.10.2014 vznikol k rukám otca maloletého dieťaťa XXXXX dlh na výživnom vo výške 700,58 €,

lebo zanikla trestnosť činu

Odôvodnenie:
Vyšetrovateľ PZ OR PZ, OKP Nitra uznesením sp. zn. ORP-563/2-VYS-NR-2014 zo dňa 24.03.2014 podľa § 199 odsek 1 Trestného poriadku začal trestné stíhanie a uznesením sp. zn. ORP-563/2-VYS-NR-2014 zo dňa 30.04.2014 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno b) Trestného zákona, ktorého sa mala dopustiť na tom skutkovom základe, že 
	ako matka maloletého XXXXX, nar. XXXXX, bytom u otca XXXXX, hoci má k nemu vyživovaciu povinnosť vyplývajúcu zo Zákona o rodine a rozsudkom Okresného súdu Nitra sp. zn. 11P/501/2009 zo dňa 23.06.2010, ktorý nadobudol právoplatnosť dňa 07.07.2010, jej  výška tejto povinnosti bola určená tak, že má prispievať mesačne na výživu mal. XXXXX sumou vo výške 30 % zo sumy životného minima na nezaopatrené neplnoleté dieťa počnúc právoplatnosťou rozsudku, pričom si túto vyživovaciu povinnosť pravidelne úmyselne neplní od septembra 2012, čím jej za obdobie od 01.09.2012 do 30.04.2014 vznikol k rukám otca maloletého dieťaťa XXXXX dlh na výživnom vo výške 537,80 €. 
	Vyšetrovaním bolo zistené a preukázané, že obvinená XXXXX sa dopustila skutku právne posúdenému ako prečin zanedbania povinnej výživy podľa § 207 odsek 1, odsek 3 písmeno b) Trestného zákona, nakoľko s poukazom na zabezpečené dôkazy - výpoveď otca maloletého dieťaťa XXXXX, výpovede obvinenej XXXXX, ako aj z listinných dôkazov - najmä z rozsudku Okresného súdu Nitra sp. zn. 11P/501/2009 zo dňa 23.06.2010, ktorý nadobudol právoplatnosť dňa 07.07.2010, potvrdenia o návšteve základnej školy maloletým XXXXX, ako aj ďalších listinných dôkazov zadokumentovaných vo vyšetrovacom spise vyplýva, že obvinená XXXXX je matkou maloletého XXXXX, voči ktorému má vyživovaciu povinnosť, výška ktorej jej bola určená súdom sumou vo výške 30 % zo sumy životného minima na nezaopatrené neplnoleté dieťa, ktorú má mesačne platiť počnúc právoplatnosťou rozsudku, pričom si túto povinnosť riadne od 01.09.2012 neplnila. čím jej za obdobie od 01.09.2012 do 31.10.2014 vznikol k rukám otca maloletého dieťaťa XXXXX dlh na výživnom vo výške 700,58 €, 
	Obvinená XXXXX bola za obdobie od 01.09.2012 do 30.04.2014 t.j. ku dňu vznesenia obvinenia povinná uhradiť otcovi maloletého dieťaťa XXXXX na výživnom sumu vo výške 537,80 €, pričom si túto povinnosť naďalej neplnila, čím jej za obdobie od 01.09.2012 do 31.10.2014 vznikol k rukám otca maloletého dieťaťa XXXXX dlh na výživnom vo výške 700,58 €. 
	Z výpovede XXXXX ako aj z poštových poukážok zadokumentovaných vo vyšetrovacom spise vyplýva, že obvinená XXXXX poštovými poukážkami zaplatila dňa 19.06.2014 sumu 200,- €, dňa 31.07.2014 sumu 200,- €, dňa 05.09.2014 sumu 200,- € a dňa 15.10.2014 sumu 101,- €, t.j. spolu 701 €, teda XXXXX si splnila vyživovaciu povinnosť za obdobie od septembra 2012 do októbra 2014 vrátane v plnom rozsahu. Uvedenú skutočnosť potvrdil aj XXXXX vo svojej výpovedi dňa22.10.2014, pričom z jeho výpovede nevyplýva, že by neplnenie si vyživovacej povinnosti malo trvalo nepriaznivé následky na jeho syna.  
	Podľa § 86 písmeno a) Trestného zákona  trestnosť trestného činu zaniká aj vtedy,  ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
S poukazom na citované ustanovenie Trestného poriadku a na vyššie uvedené skutočnosti som rozhodla tak, ako je to uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka